
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1263 

18 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση και τροποποίηση των κοινών υπουργι¬ 
κών αποφάσεων 1648/Β.22/13.1.1994 (ενίσχυση 
των επιχειρήσεων της Περιφέρειας Θράκης) και 
66336/Β/1398/14.9.1993 (ενίσχυση των επιχειρή¬ 
σεων των Νομών Φλώρινας και Κιλκίς), όπως συ¬ 
μπληρώθηκαν τροποποιήθηκαν μεταγενέστερα και 


ισχύουν. 1 

Καθορισμός αμοιβής των επιτροπών παραλαβής προ¬ 
μηθειών ειδών τεχνικού εξοπλισμού, συμβάσεων 
προγράμματος ΕΠΤΑ «I. ΚΑΠΟΔΙΣΤΡΙΑΣ» που λει¬ 
τουργούν στο ΥΠ.ΕΣ.Δ.Δ.Α..... 2 


Ορισμός αριθμού ιδιωτών-συνεγατών που θα χρησι¬ 
μοποιηθούν για τη συλλογή ερωτηματολογίων 
ερευνών της Δ/νσης Βιομηχανίας και Εξωτ. Εμπο¬ 
ρίου έτους 1999, έγκριση χρησιμοποίησης ειδικών 
συνεργατών-εμπειρογνωμόνων και καθορισμός 

αμοιβής τους. 3 

Καθορισμός αριθμού επιτρεπομένων κατ’ έτος ημε¬ 
ρών μετακινήσεως εκτός έδρας για υπηρεσιακούς 
λόγους στο εσωτερικό υπαλλήλωντου Υπουργείου 
Ανάπτυξης και Υπηρεσιών που εποπτεύονται από 


αυτό. 4 

Καθορισμός εισφοράς για τη συμμετοχή της Ελλάδος 
στη συμφωνία για το δορυφορικό σύστημα έρευ¬ 
νας και διάσωσης 005ΡΑ5-5ΑΒ5ΑΤ για το έτος 

1999. 5 

Έγκριση καθιέρωσης υπερωριακής εργασίας υπαλλή¬ 
λων της Κεντρικής Υπηρεσίας του Υπουργείου Οι¬ 
κονομικών για το έτος 1999. 6 


Σύσταση - συγκρότηση και ορισμός μελών ομάδας ερ¬ 
γασίας για τη μελέτη των προβλημάτων που θα 
προκύψουν από την παραγωγή των κερμάτων ΕΥ¬ 
ΡΩ που πρόκειται να κυκλοφορήσουν από 1.1.2001 
και την απόσυρση των εθνικών μας κερμάτων μετά 


την κυκλοφορία του ΕΥΡΩ... 7 

Μεταβίβαση αρμοδιοτήτων του Δ.Σ. του Ταμείου Πρό¬ 
νοιας Υπαλλήλων Αγροφυλακής στους εκκαθαρι- 

στές Τσικέλη Χρήστο και Δρίτσα Ελένη. 8 

Μεταβίβαση του Κρατικού Παιδικού Σταθμού Νέας 
Καρβάλης στο Δήμο Καβάλας. 9 


ΑΠΟΦΑΣΕΙ Σ 

Αριθ. 19954/Β.957 (1) 

Συμπλήρωση και τροποποίηση των κοινών υπουργικών 
αποφάσεων 1648/Β.22/13.1.1994 (ενίσχυση των επι¬ 
χειρήσεων της Περιφέρειας Θράκης) και 66336/Β/ 
1398/14.9.1993 (ενίσχυση των επιχειρήσεων των Νο¬ 
μών Φλώρινας και Κιλκίς), όπως συμπληρώθηκαν τρο¬ 
ποποιήθηκαν μεταγενέστερα και ισχύουν. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «όπως ισχύει περί τροποποιήσεως και 
συμπληρώσεως διατάξεων τινών αναφερομένων εις Γην 
λειτουργίαν του χρηματοδοτικού συστήματος». 

2. Το Ν. 1266/82 «περί οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

3. Την πράξη του διοικητή της Τράπεζας της Ελλάδος 
αριθμ. 1620/5.10.89 «Ρυθμίσεις οφειλών από Τραπεζικό 
δανεισμό». 

4. Την κοινή απόφαση των Υπουργών Εθνικής Οικονο¬ 
μίας και Οικονομικών υπ’ αριθμ. 1648/Β.22/13.1.1994, 
όπως ισχύει. 

5. Την κοινή απόφαση των Υπουργών Εθνικής Οικονο¬ 
μίας και Οικονομικών υπ’ αριθμ. 66336/Β. 1398/14.9.1993, 
όπως ισχύει. 

6. Την ανάγκη υποβοήθησης των επιχειρήσεων της Πε¬ 
ριφέρειας Θράκης και των Νομών Φλώρινας και Κιλκίς, 
αποφασίζουμε: 

Τροποποιούμε τις Κ.Υ.Α. υπ’ αριθμ. 1648/Β.22/ 
13.1.1994 και υπ’ αριθμ. 66336/Β. 1398/14.9.1993 όπως 
συμπληρώθηκαν, τροποποιήθηκαν μεταγενέστερα και 
ισχύουν και ορίζουμε τα ακόλουθα: 

1) Η προθεσμία για την υπογραφή των πράξεων ρύθμι¬ 
σης των ληξιπροθέσμων οφειλών μεταξύ επιχειρήσεων 
που κρίθηκαν βιώσιμες βάσει των Κ.Υ.Α. 40412/Β. 1677/- 
9.12.1997 (Περιφέρεια Θράκης) και Κ.Υ.Α. 40410/Β. 1678/- 
9.12.1997 (Νομοί Φλώρινα-Κιλκίς) και των Τραπεζών που 
έληξε στις 15.4.1999, παρατείνεται μέχρι τις 30.7.1999, με 
σκοπό την υπαγωγή στις ανωτέρω ρυθμίσεις όσων επιχει¬ 
ρήσεων δεν κατέστη δυνατόν να υπαχθούν. 

2) Οι επιχειρήσεις που είχαν ρυθμίσει τις οφειλές τους μέ¬ 
χρι τις 15.4.1999 βάσει των Κ.Υ.Α. 40412/Β. 1677/9.12.97 και 

4041 ΰ/Β. 1678/9.12.1997 με την κύρια Τράπεζα των παγίων, 

Π οποία είχε κρίνει προηγουμένως την βιωσιμότητα της, 
όπως προέβλεπαν οι σχετικές αποφάσεις και δεν υπήρξε ο 
απαιιούμενος χρόνος να ρυθμίσουν τις οφειλές τους και 
στις άλλες Τράπεζες, διότι έπρεπε να προηγηθεί η κύρια 
ρύθμιση στη βασική Τράπεζα, δύνανται να ρυθμίσουν τις 
οφειλές τους και στις άλλες Τράπεζες σε μεταγενέστερο 
χρόνο από τις 15.4.1999 με την προσκόμιση βεβαίωσης ότι 
ήδη έχει ρυθμισιτεί η ο φειλή της στην κύρια Τράπεζα των 
παγίο^ν, η οποία έκρινε την βιωσιμότητα της επιχείρησης 
και όχι αργότερα από τις 31.7.1999. 

3) Στις διατάξεις της Κ.Υ.Α. υπ’ αριθμ. 40412/Β. 1677/ 
9.12.1997 υπάγονται και τυχόν βεβαιωμένες οφειλές στις 
Δ.Ο.Υ. λόγω κατάπτωσης της εγγύησης του Ελληνικού 
Δημοσίου από δάνεια που ρυθμίστηκαν με βάση την 
Κ.Υ.Α. υπ’ αριθμ 1648/Β.22/13.1.1994, ύστερα από την 
επαναφορά τους στις Τράπεζες. 

Απαραίτητη προϋπόθεση για την εφαρμογή των ανωτέ¬ 
ρω είναι οι επιχειρήσεις να είναι βιώσιμες μετά τη ρύθμι¬ 
ση των βεβαιωμένων αυτών οφειλών. Οι σχετικές μελέτες 
βιωσιμότητας θα γίνονται από την Τράπεζα που έχει το με¬ 
γαλύτερο ποσοστό χρηματοδότησης στα πάγια και θα 
πρέπει να έχουν ολοκληρωθεί ειδικά για τις επιχειρήσεις 
τηςπαρούσης παραγράφου μέχρι 30.9.1999. Ως καταλη¬ 
κτική ημερομηνία για την υπογραφή των πράξεων ρύθμι¬ 
σης μεταξύ των επιχειρήσεων της παρούσης παραγρά¬ 
φου και των Τραπεζών με σκοπό την υπαγωγή των επιχει¬ 
ρήσεων αυτών στις διατάξεις της Κ.Υ.Α. υπ’ αριθμ. 
40412/Β 1677/9.12.1997 ορίζεται η 31.10.1999. 

Κατά τα λοιπά ισχύουν οι Κ.Υ.Α. υπ’ αριθμ. 

1648/Β.22/13.1.1994 και υπ’ αριθμ. 66336/Β. 1398/14.9.1993 
όπως συμπληρώθηκαν, τροποποιήθηκαν μεταγενέστερα 
και ισχύουν. 

Κάλυψη δαπάνης: Η δαπάνη που προκαλείται με την πα¬ 
ρούσα απόφαση, θα βαρύνει το λογαριασμό του Ν. 128/75, 
ο οποίος δημιουργείται από την παρακράτηση επί των χο¬ 
ρηγήσεων των Τραπεζών, με σκοπό την επιδότηση επιτο¬ 
κίων δανείων. Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελλειματικό- 
τητάς του και για το λόγο αυτό η τυχόν επιβάρυνση του Κρα¬ 
τικού Προϋπολογισμού, δεν είναι δυνατόν να εκτιμηθεί. 

Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1999 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 

-φ- 

Αριθ. 2/35119/0022 (2) 

Καθορισμός αμοιβής των επιτροπών παραλαβής προμη¬ 
θειών ειδών τεχνικού εξοπλισμού, συμβάσεων προ¬ 
γράμματος ΕΠΤΑ «I. ΚΑΠΟΔΙΣΤΡΙΑΣ» που λειτουρ¬ 
γούν στο ΥΠ.ΕΣ.Δ.Δ.Α. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Ατού Ν. 1558/1985 (ΦΕΚ 


137/Α/26-6-85) Κυβέρνηση και Κυβερνητικά 
Οργανα»,όπως προστέθηκε με το άρθρο 27 του Ν.2081/ 
92 και αντικαταστάθηκε με το αρ. 1 του Ν. 2469/97. 

2. Τις διατάξεις του άρθρου 68 του Ν.Δ. 3033/54 «Περί 
των εσόδων Δήμων και Κοινοτήτων» 

3. Τις διατάξεις του άρθρου 6 και 7 του Ν. 2286/95 (ΦΕΚ 
19Α/1.2.95) Προμήθειες του Δημοσίου Τομέα και ρυθμί¬ 
σεις συναφών θεμάτων, όπως προστέθηκε μετο άρθρο 13 
παρ. 5 του Ν. 2503/97(ΦΕΚ 107/Α/97). 

4. Τις διατάξεις του Ν. 1256/82 (ΦΕΚ65/Α/82) για την πο¬ 
λυθεσία κ.λ.π. όπως τροποποιήθηκε μεταγενέστερα μετο 
άρθρο 3 του Ν. 1326/83. 

5. Τις διατάξεις του άρθρου 13 παρ. 2, 3, 4, 5, του Ν. 
2539/97 «Συγκρότηση της Πρωτοβάθμιας Τοπικής 
Αυτ/σης «. 

6. Τις διατάξεις του άρθρου 19 του Ν.2470/97 (ΦΕΚ 
40/Α/21-3-97) «Αναμόρφωση μισθολογικού Προσωπικού 
της Δημόσιας Διοίκησης και άλλες συναφείς διατάξεις». 

7 . Την 2030771/4262/0022/24.4.97 εγκύκλιο του Υπουρ¬ 
γείου Οικονομικών Γ.Λ. Κράτους με θέμα εφαρμογή των 
διατάξεων του Ν.2470/97. 

8. Τις αποφάσεις του Υπουργείου Εσωτερικών Δημ.Δι- 
οίκησης και Αποκέντρωσης με τις οποίες συγκροτήθηκαν 
οι επιτροπές παραλαβής ειδών τεχνικού εξοπλισμού των 
συμβάσεων του προγράμματος Ε.Π.Τ.Α. «Ι.ΚΑΠΟ- 
ΔΙΣΤΡΙΑΣ» από Υπαλλήλους του ΥΠ. ΕΣ.Δ.Δ.Α. 

9. Την Υ.Π. 8211/8-3-1999 Κοινή Απόφαση του Πρωθυ¬ 
πουργού και της Υπουργού Εσωτερικών Δημόσιας Διοί¬ 
κησης και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης Λεωνίδα Τζαννή και Γεώργιο Φλωρίδη». 

10. Τις διατάξεις του αρ. 40 του Ν.849/78,όπως συ¬ 
μπληρώθηκε μετο αρ. 8του Ν.2129/93. 

11. Την αριθ μ. 1107147/1239/0006/ Α/4-10 -96 απόφαση 
για ανάθεση αρμοδιοτήτων Υπουρογύ Οικονομικών 
στους Υφυπουργούς Οικονομικών. 

12. Τις διατάξεις του αρ. 22 του Ν.2362/95, αποφασί¬ 
ζουμε: 

1. Καθορίζουμε, την αμοιβή των μελών των τριμελών 
επιτροπών παραλαβής των παρακάτω ειδών τεχνικού 
εξοπλισμού των αντιστοίχων συμβάσεων του προγράμ¬ 
ματος Ε.Π.Τ.Α. «I.ΚΑΠΟΔΙΣΤΡΙΑΣ» σε 8.000 δρχ. κατά συ¬ 
νεδρίαση. 

α. Αριθμ.σύμβασης 34765/13-10-98 «διαμορφωτήρες 
γαιών» 

β.Αριθμ.σύμβασης 40002/2-12-98 «φορτωτές- εκσκα- 
φής» 

γ. Αριθμ.σύμβασης 28480/21-8-98 «λεωφορεία 30 θέσε¬ 
ων» 

δ.Αριθμ.σύμβασης 34767/13-10-98και 5839/17-2-99 
συμπληρωματική «απορριμματοφόρο». 

ε.Αριθμ.σύμβασης 5840/17-2-99 και 10011/23-3-99 συ¬ 
μπληρωματική «αυτ/α φορτηγά 10 τον». 

στ.Αριθμ.σύμβασης 34764/13-10-98 «αυτ/τα ημιφορτη¬ 
γά 1 τον». 

ζ.Αριθμ.σύμβασης 34766/13-10-98 «οχήματα πολλα¬ 
πλών χρήσεων». 

2. Ορίζουμε ανώτατο όριο συνεδριάσεων κάθε επιτρο¬ 
πής παραλαβής σε τρεις (3) κατά μήνα και συνολικά μέχρι 
είκοσι μία (21). 

3. Οι εργασίες των επιτροπών παραλαβής των ανωτέρω 
συμβάσεων θα παρέχονται εκτός του ωραρίου εργασίας 
των Δημοσίων Υπηρεσιών. Η ανωτέρω αποζημίωση υπό- 

κειται στους περιορισμούς του άρθρου 19 του Ν.2470/97. 

4. Η δαπάνη που προκαλείται από την απόφαση αυτή εκ 
3.500.000 δρχ. για το οικ. έτος 1999 θα καλυφθεί από τις 
πιστώσεις του Ε.Π.Τ.Α του άρθρου 13 του Ν. 2539/97. 
Εχει γίνει πρόβλεψη και έχει πιστωθεί ο ειδικός λογαρια¬ 
σμός του άρθρου 68 του Ν. ,Δ. 3033/54 όπως προβλέπεται 
από το άρθρο 13 παρ. 5 του Ν.2539/97. 

5. Η ισχύς της παρούσας αρχίζει από 1.1.1999. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 27 Μάίου 1999 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

-♦ - 

Αριθ. 2/33345/0022 (3) 

Ορισμός αριθμού ιδιωτών-συνεγατών που θα χρησιμο¬ 
ποιηθούν για τη συλλογή ερωτηματολογίων ερευνών 
της Δ/νσης Βιομηχανίας και Εξωτ. Εμπορίου έτους 
1999, έγκριση χρησιμοποίησης ειδικών συνεργατών- 
εμπειρογνωμόνων και καθορισμός αμοιβής τους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

α. του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «Οργανισμός Γ.Γ. ΕΣΥΕ», 
β. του Ν. 1558/85 «Κυβέρνηση και Κυβερνητικά όργα¬ 
να», και του Ν. 2081/92, 

γ. του άρθρου 9 (παρ. 5,6,8, 9 και 10) του Ν. 2392/96 
«Πρόσβαση της Γ,Γ. ΕΣΥΕ σε διοικητικές πηγές κλπ.». 

δ. του άρθρου 22 του Ν.2362/95 «περί Δημοσίου Λογι¬ 
στικού». 

2. Την 5462/Γ-79/14.4.99 υπουργική απόφαση με θέμα 
«Ανάθεση, έγκριση και προκήρυξη διενέργειας της Ειδι¬ 
κής Κοινοτικής Έρευνας για τους Εμπόρους Σιδήρου και 
Χάλυβα, (ΕΚΑΧ έτους 1999». 

3. Την 4119/Γ-81 /12.3.99 κοινή υπουργική απόφαση με 
θέμα «Ανάθεση, έγκριση και προκήρυξη διενέργειας των 
ετήσιων στατιστικών ερευνών Ορυχείων, Βιομηχανίας, 
Ύδρευσης και Ηλεκτρισμού έτους 1998». 

4. Την 4116/Γ-77/12.3.99 κοινή υπουργική απόφαση με 
θέμα «Ανάθεση, έγκριση και προκήρυξη διενέργειας της 
ετήσιας στατιστικής έρευνας του Τομέα Κατασκευών 
έτους 1998». 

5. Την 5460/Γ-99/14.4.99 κοινή υπουργική απόφαση με 
θέμα «Ανάθεση, έγκριση και προκήρυξη διενέργειας της 
έρευνας κατανάλωσης ενέργειας στις Υπηρεσίες έτους 
1998». 

6. Την 1107/147/1239/006Α/4.10.96 απόφαση του 
Υπουργού Οικονομικών με θέμα «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών». 

7. Του άρθρου 13 (παραγρ.24) του Ν.2601/98 (ΦΕΚ 
81/Α( 15.4.98) με θέμα «Ενισχύσεις ιδιωτικών επενδύσεων 
για την οικονομική και περιφερειακή ανάπτυξη της χώρας 
και άλλες διατάξεις». 

8. Την Ο (94)1422/29.7.94 απόφαση της επιτροπής των 
Ευρωπαϊκών Κοινοτήτων σχετικά με τη χορήγηση συν¬ 


δρομής του ΕΚΤ και του ΕΤΠΑ σε ένα ολοκληρωμένο επι¬ 
χειρησιακό πρόγραμμα με τίτλο «ΚΛΕΙΣΘΕΝΗΣ» το οποίο 
εντάσσεται στο κοινοτικό Πλαίσιο Στήριξης για τις διαρ¬ 
θρωτικές παρεμβάσεις στα πλαίσια του στόχου 1 στην Ελ¬ 
λάδα. 

9. Το γεγονός ότι από ιις διατάξεις της απόφασης αυτής 
προκαλείται δαπάνη ύψους εκατόν εννέα εκατομμυρίων 
πεντακοσίων χιλιάδων (109.500.000) δρχ., που θα βαρύ¬ 
νει το έργο 9519504 της ΣΑΕ 019/2 του Προγράμματος 
Δημοσίων Επενδύσεων έτους 1999. το οποίο εντάσσεται 
στο Επιχειρησιακό Πρόγραμμα «ΚΛΕΙΣΘΕΝΗΣ» για την 
αναδιοργάνωση της Δημόσιας Διοίκησης και το οποίο 
χρηματοδοτείται καΎι 50% από την Ευρωπαϊκή Ενωση. 

10. Το γεγονός ότι η πληρωμή των ιδιωτών-συνεργατών 
και εμπειρογνωμόνων από το πρόγραμμα Δημοσίων Ε¬ 
πενδύσεων θα γίνεται μέσω Υπολόγου Διαχειριστή που 
έχει ορισθεί με απόφαση του Υπουργού Εθνικής Οικονο¬ 
μίας, 

11. Σχετική εισήγηση της Δ/νσης Βιομηχανίας και Εξω¬ 
τερικού Εμπορίου, αποφασίζουμε: 

1. Α.- Καθορίζουμε ότι η Γ. Γ. ΕΣΥΕ μπορεί να χρησιμο¬ 
ποιήσει: 

α) εξακοσίους είκοσι (620) ιδιώτες συνεργάτες για τη 
συλλογή ερωτηματολογίων της Ειδικής Κοινοτικής Ερευ¬ 
νας για τους εμπόρους Σιδήρου και Χάλυβα (ΕΚΑΧ), των 
ετήσιων στατιστικών ερευνών Ορυχείων, Βιομηχανίας, 
ύδρευσης και Ηλεκτρισμού, της ετήσιας στατιστικής 
έρευνας στον Τομέα Κατασκευών και της έρευνας Κατα¬ 
νάλωσης Ενέργειας στις Υπηρεσίες, κατά το χρονικό διά¬ 
στημα από 1.5.99 μέχρι 31.12.99 και 
β) τεσσάρο^ν (4) ειδικών συνεργατών εμπειρογνωμό¬ 
νων και καθορίζουμε την αμοιβή τους ως εξής: 

1. Ειδική Κοινοτική Ερευνα για τους εμπόρους Σιδήρου 
και Χάλυβα (ΕΚΑΧ) 

- Θα χρησιμοποιηθούν είκοσι (20) ιδιώτες-συνεργάτες 
για το έτος 1999 στο Νομό Αττικής και στους λοιπούς Νο¬ 
μούς για τη συλλογή εροττηματολογίων της έρευνας. 

- 5.000 δραχ. για κάθε ορθά συμπληρωμένο ερωτημα¬ 
τολόγιο της έρευνας 

(5000 χ 1.300 ερωτ/για = 6.500.000 δραχ). 

2. Ετήσιες στατιστικές έρευνες Ορυχείων, Βιομηχα¬ 
νίας, Ύδρευσης και Ηλεκτρισμού έτους 1998. 

-Θα χρησιμοποιηθούν διακόσιοι πενήντα (250) ιδιώτες- 
συνεργάτες για το έτος 1999 στο Νομό Αττικής και στους 
λοιπούς Νομούς για τη συλλογή ερωτηματολογίων των 
ερευνών. 

- 5.500 δραχ. για κάθε ορθά συμπληρωμένο ερωτημα¬ 
τολόγιο τύπου Ατης έρευνας 

- (5.500 χ 5.570 ερωτ/για = 30.635.000 δραχ.). 

- 4.500 δραχ. για κάθε ορθά συμπληρωμένο ερωτημα¬ 
τολόγιο τύπου Β της έρευνας 

(4.500x4.300 ερωτ/για = 19.350.000 δραχ.). 

3. Ετήσια στατιστική έρευνα του Τομέα Κατασκευών 
έτους 1998 

- Θα χρησιμοποιηθούν διακόσιοι πενήντα (250) ιδιώτες- 
συνεργάτες για το έτος 1999 στο Νομό Αττικής και στους 
λοιπούς Νομούς για τη συλλογή ερωτηματολογίων των 
ερευνών. 

- 6.000 δρχ. για κάθε ορθά συμπληρωμένο ερωτηματο¬ 
λόγιο της έρευνας (6.000 χ 5.000 ερωτ/για =30.000.000 
δραχ.). 

4. Έρευνα Κατανάλωσης Ενέργειας στις Υπηρεσίες 
έτους 1998 

- Θα χρησιμοποιηθούν εκατό (100) ιδιώτες συνεργάτες 
για το έτος 1999 στο Νομό Αττικής και στους λοιπούς Νο¬ 
μούς για τη συλλογή ερωτηματολογίων των ερευνών. 

- 3.000 δρχ. για κάθε ορθά συμπληρωμένο ερωτηματο¬ 
λόγιο της έρευνας (3.000 χ 6.665 ερωτ/για = 19.995.000 
δρχ·)· 

Επίσης θα χρησιμοποιηθούν 4 εμπειρογνώμονες για τις 
ανάγκες της ετήσιας στατιστικής έρευνας του Τομέα Κα¬ 
τασκευών έτους 1998. Η αμοιβή τους καθορίζεται ως 
εξής: 

- Δύο (2) εμπειρογνώμονες με εφάπαξ αμοιβή 600.000 
δρχ. έκαστος 

- Ενας (1) εμπειρογνώμονας με εφάπαξ αμοιβή 800.000 
δρ Χ· 

- Ενας (1) εμπειρογνώμονας με εφάπαξ αμοιβή 
1.000.000 δρχ. 

2. Η παραπάνω δαπάνη που ανέρχεται στο ποσό των 
εκατόν εννέα εκατομμυρίων πεντακοσίων χιλιάδων 
(109.500.000) δραχμών θα βαρύνει το έργο 9519504 της 
ΣΑΕ 019/2 του προγράμματος Δημοσίων Επενδύσεων 
έτους 1999, το οποίο εντάσσεται στο Επιχειρησιακό Πρό¬ 
γραμμα «ΚΛΕΙΣΘΕΝΗΣ» για την αναδιοργάνωση της Δη¬ 
μόσιας Διοίκησης και το οποίο χρηματοδοτείται κατά 50% 
από την Ευρωπαϊκή Ένωση. 

3. Ο ορισμός των ιδιωτών συνεργατών και των ειδικών 
συνεργατών εμπειρογνωμόνων γίνεται με απόφαση του 
Γενικού Γραμματέα ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαΐου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΠΝΙΟΥ ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ.2/25672/0022 (4) 

Καθορισμός αριθμού επιτρεπόμενων κατ’ έτος ημερών 
μετακινήσεως εκτός έδρας για υπηρεσιακούς λό¬ 
γους στο εσωτερικό υπαλλήλων του Υπουργείου 
Ανάπτυξης και Υπηρεσιών που εποπτεύονται από 
αυτό. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

1. Έχοντας υπόψη τις διατάξεις: 
α) Του Ν. 2346/95, ΦΕΚ 220Α/30.10.95. 
β) Τις διατάξεις του άρθρου 2 του Ν. 2685/18.2.99 (ΦΕΚ 
35/Α/18.2.99) «Δαπάνες Κίνησης των μετακινουμένων 
προσώπων με εντολή του Δημοσίου εντός και εκτός της 
Επικράτειας για εκτέλεση υπηρεσίας». 

γ) Το Π.Δ. 397/ΦΕΚ-185/Α/25.8.88 «Οργανισμός του 
Υπουργείου Εμπορίου» όπως τροποποιήθηκε μεταγενέ¬ 
στερα. 

δ) Το Π.Δ. 195/ΦΕΚ 102/Α/6.5.95 «Οργανισμός Γενικής 
Διεύθυνσης Κρατικών Προμηθειών». 

ε) Το Π.Δ. 27/ΦΕΚ 19/Α/1.2.96 «Συγχώνευση των 
Υπουργείων Τουρισμού, Βιομηχανίας - Ενέργειας και Τε¬ 
χνολογίας και Εμπορίου, στο Υπουργείο Ανάπτυξης». 

ζ) Το Π.Δ. 32/ΦΕΚ 36/Α/19.2.99 «Διορισμός Υπουργού 
και Υφυπουργού στο Υπουργείο Ανάπτυξης». 

η) Το Π.Δ. 59/ΦΕΚ 51/Α/18.3.96 «Σύσταση Γενικής 
Γραμματείας Εμπορίου στο Υπουργείο Ανάπτυξης». 


θ) Την με αριθμ. 399/8.3.99 ΦΕΚ 198/Β/8.3.99 Κοινή 
Απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Άννα Διαμαντοπούλου και Ιωάννη Χαραλάμπους». 

ι) Το Π.Δ. 197/30.7.97 «Σύσταση Γενικής Γραμματείας 
Καταναλωτή στο Υπουργείο Ανάπτυξης». 

ια) Την αριθμ. 1107147/1239/0006Α/96 απόφαση του 
Πρωθυπουργού και του Υπουργού Οικονομικών, αποφα¬ 
σίζουμε: 

1. Καθορίζουμε τον αριθμό των επιτρεπόμενων κατ’ 
έτος ημερών μετακίνησης εκτός έδρας και εντός της 
Επικράτειας, μέχρι εκατόν είκοσι (120), των μονίμων 
υπαλλήλων ΠΕ, ΤΕ, ΔΕ και των υπαλλήλων με σχέση ερ¬ 
γασίας ιδιωτικού δικαίου της Γενικής Γραμματείας 
Εμπορίου και της Γενικής Γραμματείας Καταναλωτή, 
των υπαλλήλων των Πολιτικών Γ ραφείων, των αστυνομι¬ 
κών και των οδηγών Υπουργού, Υφυπουργού Ανάπτυ¬ 
ξης, Γενικού Γ ραμματέα Εμπορίου κοίτης Γενικής Γ ραμ- 
ματέως Καταναλωτή, των υπαλλήλων του ΝΠΔΔ Ταμεί¬ 
ου Λαϊκών Αγορών, που εποπτεύονται από το Υπουργείο 
Ανάπτυξης. 

Οι υπάλληλοι του Υπουργείου Ανάπτυξης (Γενική Γραμ- 
ματεία Εμπορίου και Γενική Γραμματεία Καταναλωτή) 
που προβλέπεται να μετακινθούν για το έτος 1999 είναι οι 
παρακάτω: 

- Κατηγορία ΠΕ - υπάλληλοι 50, Κατηγορία ΤΕ - υπάλ¬ 
ληλοι 30, Κατηγορία ΔΕ και Ιδιωτικού Δικαίου, καθώς και 
αστυνομικοί - υπάλληλοι 70. 

- Για το ΝΠΔΔ Ταμείο Λαϊκών Αγορών, προβλέπεται με¬ 
τακίνηση 2 υπαλλήλων Κατηγορίας Π Ε και 2 υπαλλήλων 
κατηγοράις ΔΕ. 

Η δαπάνη του ΝΠΔΔ θα βαρύνει τις πιστώσεις του ιδίου 
Ταμείου. 

2. Οι μετακινηθέντες, καθώς και οι προβλεπόμενοι να 
μετακινηθούν, από 1.1.99 έως 31.5.1999 σύμφωνα με το 
Ν. 2346/95 υπάλληλοι, και η αντίστοιχη δαπάνη που θα 
προκύψει, κατανέμονται κατά προσέγγιση ως εξής: 

Υπάλληλοι: 

Κατηγ. ΠΕ: 25χ4ημ. = ΙΟΟχ 10.000 = 1.000.000δρχ. 
Κατηγ. ΤΕ: 15x2 ημ. = 30 χ 8.000 = 240.000 δρχ. 

Κατηγ. ΔΕ, 
αστυνομικοί, οδηγοί, 

συνοδοί: 35 χ 5 ημ. = 175 χ 8.000 = 1. 400.00 0 δρχ. 

Σύνολο 2.640.000 δρχ 

Μετά την αφαίρεση του ως άνω ποσού από τη συνολική 
δαπάνη που έχει προβλεφθεί στους ΚΑΕ 0711 ΚΑΙ 0721 
έτους 1999 για τις μετακινήσεις των υπαλλήλων αυτών 
των κατηγοριών (δρχ. 6.000.000). το εναπομένον για το 
χρονικό διάστημα από 1.6.1999 έως και 31.12.1999 ποσόν 
κατανέμεται κατά προσέγγιση ως εξής: 

Υπάλληλοι: 

Κατηγ. ΠΕ: 25x4 ημ. = 100x 10.000= 1.000.000 δρχ. 
Κατηγ. ΤΕ: 15x2 ημ. = 30x 10.000 = 300.000δρχ. 

Κατηγ. ΔΕ, 
αστυνομικοί, οδηγοί, 

συνοδοί: 35 χ 5 ημ. = 175 χ 10.000 = 1.750.000 δρχ. 

Σύνολο 3.050.000 δρχ 

3. Η αρμοδιότητα έκδοσης αποφάσεων μετακίνησης 
χρησιμοποιούμενων μέσων μεταφοράς, δαπάνες μετακί¬ 
νησης, διανυκτέρευσης, κ.λπ. είναι αυτή που ορίζεται στο 
Ν. 2685/ΦΕΚ35/Α/18.2.1999. 




ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΓΓΟΔΟΥΛΑΚΗΣ ΙΩΑΝ. ΧΑΡ ΑΛΑΜΠΟΥΣ 
-♦- 

Αριθ. 4331.112/2/99 (5) 

Καθορισμός εισφοράς για τη συμμετοχή της Ελλάδος 
στη συμφωνία για το δορυφορικό σύστημα έρευνας 
και διάσωσης 003ΡΑ3-3ΑΠ3ΑΤ για το έτος 1999. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 29Ατου Ν. 1558/85 όπως 
προστέθηκε αυτό με το άρθρο 27 του Ν. 2081/92 και αντι- 
καταστάθηκε με το άρθρο 1 του Ν. 2469/1997. 

β) Τις διατάξεις του Ν. 2013/27.2.92 «περί τροποποιή- 
σεως της διεθνούς σύμβασης ασφαλείας της ανθρώπι¬ 
νης ζωής εν θαλάσση 1974» και περί καθορισμού του 
ύψους της εισφοράς της Ελλάδος για το έτος 1997. 

γ) Το Ν. 2673/98 (ΦΕΚ 293α/98) με τον οποίο ψηφίστη¬ 
κε ο Γενικός Προϋπολογισμός του Κράτους 1999. 

δ) Την αριθμ. 1107147/1239/0006/4.10.96 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους υφυ¬ 
πουργούς Οικονομικών» (ΦΕΚ 922Β), αποφασίζουμε: 

1. Καθορίζουμε την εισφορά για τη συμμετοχή της Ελ¬ 
λάδος στη Συμφωνία για το δορυφορικό σύστημα έρευ¬ 
νας και διάσωσης 0Ο3ΡΑ5 - 5ΑΠ5ΑΤ για το έτος 1999 σε 
είκοσι πέντε χιλιάδες (25.000) δολ. ΗΠΑ μετατρεπόμενο 
καθ’ υπολογισμό στο συνολικό ποσό των οκτώ εκατομ- 
μυίων (8.000.000) δρχ. 

3. Η παρούσα να δημοσιευθεί στην Εφημερίδα της Κυ¬ 
βερνήσεως και να κοινοποιηθεί για εκτέλεση. 

Πειραιάς, 27 Μαΐου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Ν. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-♦- 

Αριθ. 2/39481/0022 (6) 

Έγκριση καθιέρωσης υπερωριακής εργασίας υπαλλή¬ 
λων της Κεντρικής Υπηρεσίας του Υπουργείου Οικο¬ 
νομικών για το έτος 1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 όπως 
προστέθηκε αυτό με το άρθρο 27 του Ν. 2081/92 και αντι- 
καταστάθηκε με το άρθρο 1 του Ν. 2469/1997 (ΦΕΚ38/Α). 

2. Τις διατάξεις του άρθρου 18 του Ν. 2470/97 όπως 
αντικαταστάθηκε το άρθρο 15 του Ν. 2592/98. 

3. Το αριθ. 1024542/369/00001Α/Φ-51 /12.2.1999 έγ¬ 
γραφο της Δ1 -Διοικητικού. 

4. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α/ 
4.10.96 «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

5. Την ανάγκη καθιέρωσης απογευματινής υπερωρια- 


κής εργασίας σε υπαλλήλους των Διευθύνσεων Δ1 Διοι¬ 
κητικού, Δ2 Προσωπικού (Δ.Ο.Υ.) και (Δ5) Οικονομικού 
λόγω των αυξημένων και εκτάκτων υπηρεσιακών υποχρε¬ 
ώσεων και λόγω του ότι ο αριθμός των υπαλλήλων είναι 
περιορισμένος. 

6. Το γεγονός ότι από την απόφαση αυτή προκαλείται 
δαπάνη είκοσι οκτώ εκατομμυρίων τριακοσίων εβδομή¬ 
ντα πέντε χιλιάδων (28.375.000) δρχ. και θα βαρύνει τις πι¬ 
στώσεις του Προϋπολογισμού εξόδων του Υπουργείου 
Οικονομικών του Ειδικού Φορέα 23-110 και ΚΑΕ 0511 οί¬ 
κον. έτους 1999, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για υπαλλήλους της Δ1 Διοικητικού Δ2 Προ¬ 
σωπικού Δ.Ο.Υ. και Δ5 Οικονομικού για το χρονικό διά¬ 
στημα από 1.1.1999 έως 30.6.1999 ως εξής: 

α) Για ενενήντα (90) υπαλλήλους της Δ1 - Διοικητικού 
έντεκα χιλιάδες (11.000) ώρες συνολικά. 

β) Για εξήντα πέντε (65) υπαλλήλους της Δ2 Προσωπι¬ 
κού Δ.Ο.Υ. επτά χιλιάδες οκτακόσιες (7.800) ώρες συνο¬ 
λικά. 

γ) Για πενήντα (50) υπαλλήλους της Δ5 - Οικονομικού 
έξι χιλιάδες (6.000) ώρες συνολικά. 

Η κατανομή των ωρών θα γίνει με απόφαση του Γ ενικού 
Γραμματέα του Υπουργείου Οικονομικών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

Ο ν ΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 2/41713/0004 (7) 

Σύσταση - συγκρότηση και ορισμός μελών ομάδας εργα¬ 
σίας για τη μελέτη των προβλημάτων που θα προκό¬ 
ψουν από την παραγωγή των κερμάτων ΕΥΡΩ που 
πρόκειται να κυκλοφορήσουν από 1.1.2002 και την 
απόσυρση των εθνικών μας κερμάτων μετά την κυκλο¬ 
φορία του ΕΥΡΩ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημοσίου τομέα και της κεφαλαιαγοράς, 
φορολογικές ρυθμίσεις και άλλες διατάξεις». 

β) Του άρθρου 13 του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου 
εντός της επικράτειας για εκτέλεση υπηρεσίας και άλλες 
διατάξεις» (Α. 229). 

γ) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α. 43), όπως συμπληρώθηκε με την παρ. 1 
του άρθρου 23 του Ν. 2085/92 (Α. 170). 

δ) Των άρθρων 89 και 128 του Π.Δ. 284/88 «Οργανισμός 
Υπουργείου Οικονομικών» (Α 128), όπως τροποποιήθηκε 
μεταγενέστερα. 

ε)Του άρθρου 29του Ν. 1558/85 (Α. 137) το οποίο προ- 
σετέθη με το άρθρο 27 του Ν. 2081 /92 (Α. 154) και τροπο¬ 
ποιήθηκε με το άρθρο 1 παρ. 2α του Ν. 2469/97 (Α. 38). 

στ) Του άρθρου 19 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΕΚ 40/Α/97). 

2. Την αρίθμ. 1123812/1424/Α0006/14.11.96 απόφαση 
του Υπουργού Οικονομικών περί μεταβίβασης εξουσίας 
να υπογράφουν «Με εντολή Υπουργού» στο Γενικό 
Γραμματέα κ.λπ. (Β. 1052). 

3. Το αριθμ. 2/37961/20.5.99 Υπηρεσιακό Σημείωμα της 
Δ25 - Δ/νσης Κίνησης Κεφαλαίων, Εγγυήσεων, Δανείων 
και Αξιών. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή του Συντονιστή 
και των μελών της ομάδας εργασίας 1.200.000 δρχ. περί¬ 
που, η οποία θα βαρύνει τις πιστώσεις του Προϋπολογι¬ 
σμού Εξόδων έτους 1999 του Υπουργείου Οικονομικών 
(ΕΙδ. Φορέας 23/140 ΚΑΕ 0515). 

5. Την υφιστάμενη ανάγκη αντιμετώπισης των προβλη¬ 
μάτων που θα προκύψουν από την παραγωγή των κερμά¬ 
των ΕΥΡΩ που θα κυκλοφορήσουν την 1.1.2002 και την 
απόσυρση των εθνικών μας κερμάτων μετά την κυκλοφο¬ 
ρία του ΕΥΡΩ, αποφασίζουμε: 

1. Συνιστούμε στο Γ.Λ. Κράτους ομάδα εργασίας για τη 
μελέτη των προβλημάτων που θα προκύψουν από την πα¬ 
ραγωγή των κερμάτων ΕΥΡΩ που πρόκειται να κυκλοφο¬ 
ρήσουν την 1.1.2002 και την απόσυρση των εθνικών μας 
κερμάτων μετά την κυκλοφορία του ΕΥΡΩ. 

2. Συγκροτούμε την παραπάνω ομάδα εργασίας και ορί¬ 
ζουμε τα μέλη αυτής, ως εξής: 

α) Σοφία Μαρούγκα, υπάλληλο με βαθμό Α'/ΠΕ - Δημο¬ 
σιονομικών του Γ. Λ. Κράτους, Προϊσταμένη Α' Τμήματος 
στη Δ25 - Δ/νση Κίνησης Κεφαλαίων, Εγγυήσεων, Δανεί¬ 
ων και Αξιών, ως Συντονιστή. 

β) Παναγιώτα Βερβαινιώτη - Παπαμώκου, υπάλληλο με 
βαθμό Α7ΠΕ - Δημοσιονομικών, που υπηρετεί στην ίδια 
Υπηρεσία, ως μέλος. 

γ) Κων/νο Μπλάνο, υπάλληλο με βαθμό Γ/ΠΕ - Δημο¬ 
σιονομικών, που υπηρετεί στην αυτή Υπηρεσία, ως μέλος, 
ο οποίος παράλληλα θα εκτελεί και χρέη Γραμματέα της 
εν λόγω ομάδας εργασίας. 

δ) Κων/νο Μακρή, εντεταλμένο Τμηματάρχη της Δ/νσης 
Ταμείων της Τράπεζας της Ελλάδος, ως μέλος. 

ε) Μιχαήλ Γεωργίου, Τμηματάρχη της Δ/νσης Ταμείων 
της Τράπεζας της Ελλάδος, ως μέλος. 

στ) Σπυρίδωνα Νανόπουλο, Τμηματάρχη της Τράπεζας 
της Ελλάδος (ΙΕΤΑ Νομισματοκοπείο), ως μέλος. 

3. Έργο της Ομάδας Εργασίας η οποία θα συνεδριάζει 
εκτός ωρών εργασίας στα Γ ραφεία της Τ ράπεζας της Ελ¬ 
λάδος, θα είναι: 

α) Η μελέτη των προβλημάτων που θα προκύψουν από την 
παραγωγή των κερμάτων του ΕΥΡΩ που πρόκειται να κυ¬ 
κλοφορήσουν την 1.1.2002 στη χώρα μας και την απόσυρση 
των εθνικών μας κερμάτων μετά την κυκλοφορία του ΕΥΡΩ. 

β) Η εξεύρεση λύσεων για την αντιμετώπιση των προ¬ 
βλημάτων αυτών προκειμένου η χώρα μας να είναι έτοιμη 
για την ένταξή της στην Ο.Ν.Ε. 

4. Το έργο της Ομάδας Εργασίας θα πρέπει να έχει πε- 
ρατωθεί εντός τεσσάρων μηνών από της δημοσιεύσεως 
της παρούσας απόφασης στην Εφημερίδα της Κυβερνή- 
σεως. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 4 Ιουνίου 1999 
Με εντολή Υπουργού 
Ο Γενικός Διευθυντής 
ΔΙΟΝΥΣΙΟΣ ΡΙΖΟΣ 


Αριθ. Φ208/623 ' (8) 

Μεταβίβαση αρμοδιοτήτων του Δ.Σ. του Ταμείου Πρόνοι¬ 
ας Υπαλλήλων Αγροφυλακής στους εκκαθαριστές 

Τσικέλη Χρήστο και Δρίτσα Ελένη. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 30 του Ν. 2676/99 (Α 1). 

2. Τις διατάξεις της παρ. 2 του άρθρου 29 του Ν. 
1199/81 (Α 237). 

3. Τις διατάξεις των άρθρων 23 παρ. 1 εδ. ιε, 26 παρ. 1 
τουΝ. 1558/85 (Α 137). 

4. Τις διατάξεις του άρθρου 15 του Π. Δ/τος 213/1992 
(ΑΊ02). 

5. Τις διατάξεις του Π.Δ. 372/95 (Α 201). 

6. Τις διατάξεις του άρθρου 29Α τουΝ. 1558/1985 (Α' 137) 
όπως προσετέθηκετο άρθρο 27 του Ν. 2081/1992 (Α' 154). 

7. Την υπ’ αριθμ. οικ. 1749/4.11.1998 (Β 1171) Κοινή 
Απόφαση του Πρωθυπουργού και του Υπουργού Εργα¬ 
σίας και Κοινωνικών Ασφαλίσεων. 

8. Το γεγονός ότι από την απόφαση αυτή δεν προκαλεί- 
ται δαπάνη εις βάρος του προϋπολογισμού του Ταμείου 
Προνοίας Υπαλλήλων Αγροφυλακής ούτε εις βάρος του 
Κρατικού Προϋπολογισμού. 

9. Τη σύμφωνη γνώμη του Διοικητικού Συμβουλίου του 
Ταμείου Προνοίας Υπαλλήλων Αγροφυλακής που διατυ¬ 
πώθηκε κατά την 4η/16.4.1999 συνεδρίασή του. 

10. Την Κ.Υ.Α. Φ 208/οικ. 3235/1982 (Β' 840). 

11. Την ανάγκη μεταβίβασης αρμοδιοτήτων του Δ.Σ. 
του ΤΠΥΑ στους εκκαθαριστές του, για λόγους απλού- 
στευσης και συντόμευσης της διαδικασίας εκκαθάρισης, 
αποφασίζουμε: 

Στους εκκαθαριστές του Ταμείου Προνοίας Υπαλλήλων 
Αγροφυλακής Τσικέλη Χρήστο και Δρίτσα Ελένη οι οποί¬ 
οι διορίστηκαν με την 3/10.3.1999 απόφαση του Δ.Σ. του 
Τ.Π.Υ.Α. κατ’ εφαρμογή των διατάξεων του άρθρου 30 
του Ν. 2676/99 ανατίθενται οι εξής αρμοδιότητες: 

α) Να εγκρίνουν την απονομή των ασφαλιστικών παρο¬ 
χών και κάθε δαπάνης που είναι αναγκαία για τη λειτουρ¬ 
γία του Ταμείου. 

β) Να υπογράφουν με τον Πρόεδρο ή τον Αντιπρόεδρο 
τα εντάλματα πληρωμών, τις επιταγές καθώς και κάθε έγ¬ 
γραφο που αφορά την λειτουργία του Ταμείου. 

Σε περίπτωση που ο Πρόεδρος και ο Αντιπρόεδρος 
απουσιάζουν ή κωλύονται, αναπληρώνονται για την υπο¬ 
γραφή ενταλμάτων, επιταγών και εγγράφων από ένα μέ¬ 
λος του Δ.Σ. που καθορίζεται με απόφασή του κατόπιν 
προτάσεωςτου Προέδρου του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-Φ- 

Αριθ. Γ2β/2004 (9) 

Μεταβίβαση του Κρατικού Παιδικού Σταθμού 
Νέας Καρβάλης στο Δήμο Καβάλας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90 

Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29Α του Ν. 1558/85 
(ΦΕΚ 137/Α) «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 138/1992 (ΦΕΚ68/Α') «Οργανι¬ 


σμός του Υπουργείου Υγείας, Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε 
μεταγενέστερα. 

6. Την με αριθ. 5803/13.11.98 (ΦΕΚ 1178/13.11.98) κοι¬ 
νή απόφαση του Πρωθυπουργού και του Υπουργού Υγεί¬ 
ας και Πρόνοιας με θέμα «Ανάθεση αρμοδιοτήτων στους 
Υφυπουργούς Υγείας και Πρόνοιας Νικ. Φαρμάκη και Θε¬ 
όδωρο Κοτσώνη». 

7. Την με αριθ. 291/6.5.99 απόφαση του Δημοτικού Συμ¬ 
βουλίου του Δήμου Καβάλας, αποφασίζουμε: 

Μεταβιβάζουμε στον Δήμο Καβάλας τον Κρατικό Παιδι¬ 
κό Σταθμό Νέας Καρβάλης - Π.Δ. 221/89 (ΦΕΚ 103 τ.Α') 
που λειτουργεί με τις διατάξεις του Α.Ν. 2.11.35 (ΦΕΚ 527 
Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Αθήνα, 3 Ιουνίου 1999 

Ο ΥΦΥΠΟΥΡΓΟΣ 

Θ. ΚΟΤΣΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.6ΐ.9Γ 

ΙΝΤΕΡΝΕΤ: ΙιοΙ.ςΓ 

Θ-Γπειίΐ: ην3$ @ ΙίοΙ.^γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ, Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 | 

ΤΙΜΗ ΦΥΛΛΩΝ · Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απή β σελίδες κα , άνω προσαύξηση 100 δρχ. σνά βσέλιδο ή μέρος αυτοο 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσοδου υπέρ 

2531 ΤΑΠΕΤ 3512 

Α (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Γ1.Δ.Δ.) 

Παράρτημα (Προκηρύξεις θέσεων ΔΕ Π κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε,Π. 

Ανωνύμων Εταιρειών & Ε.Π.Ε. 

60,000 δρχ. 3.000 δρχ. 

70.000 » 3.500 » 

15.000 » 750 » 

70.000 » 3.500 >► 

30.000 » 1.500 >* 

15.000 » 750 » 

5.000 >* 250 » 

10.000 » 500 » 

3.000 » 150 » 

10.000 » 500 

250.000 » 12.500 »* 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

250.000 » 12 500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπό) το οποίο 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται, πέραν των ανωτέρω αναφερομενων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται απο τα Δημοσία Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν τ ο μισό χρηματικό ποσο της 

συνδοουήο και ολόκληρο το ποσό υπέρ του ΤΑΠΕΤ. , . Α 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. 4 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

[ Οι υπηρεσίες εξυπηρέτησης των πολιτών λε 

ιτουργούν καθημερινά από 08.00 έως 13.Ον) 



(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






